cyanic-selkie/wikianc huggingface dataset:
ஆத்தோர்
ஆத்தோர் என்பவர் பண்டைய எகிப்திய சமயத்தில் கூறப்படும் பசுக் கடவுளும் ஓரசு கடவுளின் மனைவியும் ஆவார். இவர் பண்டைய எகிப்தில் புகழ்பெற்ற முக்கியமான கடவுள் ஆவார். ஆத்தோர் ஓரசின் கண்ணாகவும் கருதப்படுகிறார். இறந்த பின்பு வாழ்க்கை எனப்படும் துவாத்திற்கு ஆத்தோர் வரவேற்பதாக கூறப்படுகிறது. ஆத்தோர்-ஓரசு தெய்வங்களுக்கு பிறந்தவர் அபிஸ் எருது கடவுள் ஆவார்.
இரும்பு
இரும்பு ஒரு தனிமம் மற்றும் உலோகம் ஆகும். இரும்பே புவியில் ஏராளமாகக் கிடைக்கும் உலோகம் ஆகும். மேலும் இதுவே அண்டத்தில் பத்தாவது அதிகம் கிடைக்கும் தனிமம் ஆகும். பெரும்பாலான இயந்திரங்களை உருவாக்க இரும்பே பயன்படுத்தப்படுகிறது. இதன் அணு எண் 26 ஆகும். இரும்பின் பயன்பாடு வரலாற்றுக் காலத்திற்கு முந்தையது என்பதால் யாரால் எப்போது கண்டுபிடிக்கப்பட்டது என்று அறுதியிட்டுக் கூறவியலாது. பூமியின் மேலோட்டுப் பகுதியில் செழுமை வரிசையில் இது நான்காவதாக உள்ளது. ஆனால் பூமியின் உள்ளகம்(Core) உருகிய இரும்பு, நிக்கல் போன்றவற்றால் ஆனது. பெரும்பாலான கோள்களின் உள்ளகங்களில் இரும்பு, நிக்கல் இருப்பதாக இன்றைக்குக் கண்டுபிடித்துள்ளனர். இயற்கையில் இரும்பு தனித்துக் கிடைப்பது மிகவும் அரிது. நம் முன்னோர்கள் கனிமத்திலிருந்து இரும்பைப் பிரித்தெடுத்துப் பயன்டுத்தியதில்லை என்றும், எரிகற்கள் மூலம் கிடைத்த இரும்பையே பயன்படுத்தினார்கள் என்றும் கருதப்படுகிறது. எரிகற்களில் இரும்பு தனித்துக் காணப்படுகின்றது.
நீர் மற்றும் காற்று இவற்றின் முன்னிலையில் இரும்பு உடனடியாக ஆக்சிஜனேற்றம் பெறுகிறது. இதையே துருப்பிடித்தல் என்கிறோம். இரும்பின் முக்கியமான கனிமங்கள் ஹெமடைட், மாக்னடைட், லிமோசைட், சிடரைட் போன்றவைகளாகும். இரும்புக் கனிமத்தை பழுக்கச் சூடாக்கி அதிலுள்ள கார்பன் டை ஆக்சைடு, ஈரம், கரிமப் பொருட்களை வெளியேற்றிவிடுவார்கள். பின்னர் இதை நிலக்கரி மற்றும் சுண்ணாம்புக்கல் இவற்றுடன் கலந்து வெடிப்புலையில் 1500 டிகிரி C வரை சூடுபடுத்துவார்கள். உருகிய குழம்பில் மிதக்கும் கழிவுகளை அகற்றி விட்டு இரும்பை வார்த்து வார்ப்பிரும்பாகப் (Cast iron or Pig iron) பெறுவார்கள். வார்ப்பிரும்பில் 4 முதல் 5 விழுக்காடு கார்பன், 1 முதல் 2 விழுக்காடு சிலிகான் மற்றும் மாங்கனீசு போன்ற வேற்றுப்பொருட்கள் இருப்பதால் இரும்பு எளிதில் உடையக் கூடியதாக இருக்கிறது. இதனைப் பட்டறைப் பயனுக்கு உள்ளாக்க முடியாததால் இப்பொருட்களை அகற்றிப் பயன்படுத்துவர். ஆக்சிஜன்வளியில் இத்தாதுவினை எரித்து அதிலுள்ள கார்பனை அகற்றுவார்கள். ஓரளவு தூய்மைப்படுத்தப்பட்ட இரும்பைத் தேனிரும்பு (Wrought iron) மற்றும் எஃகு (Steel) என்பர். எஃகானது வார்ப்பிரும்பு மற்றும் தேனிரும்பு இவற்றின் பண்புகளை ஒருசேரக் கொண்டுள்ளது. ஏனெனில் வார்ப்பிரும்பைக் காட்டிலும் குறைவாக ஆனால் தேனிரும்பைக் காட்டிலும் கூடுதலாகக் கார்பனை எஃகு பெற்றுள்ளதே காரணமாகும். வெப்பத்தைக் கொண்டு கார்பனின் சேர்க்கை விகிதத்தை தேவையான அளவு மாற்றி எஃகிற்கு வேறுபட்ட கடினத் தன்மையை அளிக்கமுடியும். இதைப் பதப்படுத்துதல் என்பர்.
வரலாற்று நிறுவலில் இரும்பின் பங்கு
தொல்லியல் துறைகள் வரலாற்றுக்கு முற்பட்ட காலத்தைக் கணிப்பதில் இரும்பின் பங்கும் முக்கியமானது. உலகத்தில் இரும்பு அறிமுகமான காலமாக கருதப்படும் காலத்தை இரும்புக் காலம் என்கின்றனர். இக்காலம் உலகத்தின் பல்வேறு பகுதிகளில் பல்வேறு காலங்களில் அமையப்படுகின்றன. இக்காலத்தின் தொடக்கம் மற்றும் முடிவு கி.மு. இரண்டாம் ஆயிரவாண்டு தொடங்கி கிருத்து சகாப்தம் தொடங்கும் வரையில் அமைந்தது. தமிழகத்திலுள்ள தொல்லியல் களங்களான ஆதிச்சநல்லூர் தொல்லியல் களம் மற்றும் இரவிமங்கலம் தொல்லியற்களம் போன்றவை மிகப்பரந்த பரப்பளவில் இரும்புக்காலத்தின் எச்சங்களை சுமந்து கொண்டிருக்கின்றன. இரும்பு பிரித்தெடுத்து பயன் படுத்தத் தொடங்கிய காலம் நாகரிக வளர்ச்சியில் ஒரு முக்கிய காலகட்டமாக இருந்ததால் அதை இரும்பு யுகம் (Iron age) என்பர் (1100 BC). இது வெண்கல யுகத்திற்குப் (Bronze age – 3000 BC) பிற்பட்டது. இரும்பு மக்களால் வெகுவாகப் பயன்படுத்தப்படும் உலோகமாகும். குண்டூசி முதல் பெரிய கப்பல் வரை இதனால் செய்யப்படாத பொருட்களே இல்லை எனலாம். இரும்பிற்கு வலிமையூட்டி பெறப்பட்ட எஃகு கலப்பு உலோகங்களினால் ஆன பயன்பாட்டை விரிவடையச் செய்தது
இரும்பின் பண்புகள்
இலத்தீன் மொழியில் பெர்ரம் என்றால் இரும்பு என்ற கடினத் தன்மைமிக்க பொருள். இதிலிருந்தே இத்தனிமத்திற்கு வேதிக் குறியீட்டையும் சேர்மங்களுக்கான பெயரையும் இத்தனிமன் பெற்றது. தூய இரும்பு வெள்ளி போன்ற பளபளப்புடன் கூடிய உலோகமாகும். இதன் அணு எண் 26 அணு எடை 53.85 அடர்த்தி 7860 கிகி/கமீ. இதன் உருகு நிலையும், கொதி நிலையும் முறையே 1812 K, 3073 K ஆகும்.இரும்பு விரைவில் துருப்பிடிக்கிறது. இது காற்றிலுள்ள ஆக்சிஜனுடன் சேர்ந்து பெரிக் ஆக்ஸைடாக மாறி மேற்பரப்பில் காரையாகப் படிவதாகும்
செந்நிறமுடைய இது நுண்துளை உடையதாலும், புறப்பரப்பில் அழுத்தமாக ஒட்டிக் கொள்ளாமல் இருப்பதாலும் காலபோக்கில் இது உதிர்ந்து விடுகிறது. இதனால் அடித் தளங்கள் துருப் பிடிப்பதற்கு உள்ளாகின்றன. எனவே இரும்புப் பொருட்களைச் சரியாகப் பாராமரிக்காது விட்டால் அவை துருப் பிடித்துச் சிதைந்து விடும். எஃகோடு கலப்பு உலோகம் செய்வதற்கு நிக்கல், குரோமியம், வனேடியம், டங்ஸ்டன். மாங்கனீசு, சிலிக்கான், கோபால்ட், மாலிப்டினம் போன்ற உலோகங்கள் பயன்படுகின்றன. இவற்றின் சேர்மான விகிதத்தை கலப்பு உலோகத்தின் சிறப்புப் பயனுக்கு ஏற்ப தக்கவாறு மாற்றிக் கொள்கின்றனர்.
இரும்பு தயாரித்தல்
thumb|இரும்புத் தாதுவிலிருந்து இரும்பை உருக்கிப் பிரித்தல். ஊது உலையில் வார்ப்பு இரும்பு தயாரிக்கப்படுகிறது.
இரும்பு அல்லது எஃகு உற்பத்தி இரண்டு முக்கிய கட்டங்களை உள்ளடக்கிய ஒரு செயல்முறை ஆகும். முதல் கட்டத்தில் கச்சா இரும்பு ஒரு ஊது உலையில் தயாரிக்கப்படுகிறது. மாற்றாக, இது நேரடியாக ஒடுக்க முறையிலும் தயாரிக்கப்படலாம். இரண்டாவது கட்டத்தில் இக்கச்சா இரும்பு வார்ப்பிரும்பாக மாற்றப்படுகிறது. ஒரு சில வரையறுக்கப்பட்ட நோக்கங்களுக்காக தேவைப்படும் போது தூய இரும்பு ஆய்வகங்களில் சிறிய அளவில் தயாரித்துக் கொள்ளப்படுகிறது. முதலில் இரும்பு ஆக்சைடு அல்லது இரும்பு ஐதராக்சைடுடன் ஐதரசனைச் சேர்த்து இரும்பு பென்டாகார்பனைல் தயாரிக்கப்படுகிறது. பின்னர் இதை 250 பாகை செல்சியசு வெப்பநிலைக்கு சூடாக்கிச் சிதைத்து தூய இரும்புத்தூள் தயாரிக்கப்படுகிறது. பெர்ரசு குளோரைடு சேர்மத்தை மின்னாற்பகுப்பு செய்தும் தூய இரும்பு தயாரிக்கலாம்.
ஊது உலையில்
Fe2O3 என்ற மூலக்கூற்று வாய்ப்பாடு கொண்ட ஏமடைட்டு மற்றும் Fe3O4. என்ற மூலக்கூற்று வாய்ப்பாடு கொண்டமேக்னடைட்டு என்ற இரும்புத் தாதுக்களில் இருந்து தொழிற்சாலை இரும்பு உற்பத்தி தொடங்குகிறது. இத்தாதுக்களுடன் கார்பன் சேர்த்து சூடுபடுத்தப்படும் வினையான உயர்வெப்பக்கார்பன் வினையினால் தாதுக்கள் இரும்பாக ஒடுக்கப்படுகின்றன. இம்மாற்றம் ஊது உலையில் சுமார் 2000° செல்சியசு வெப்பநிலையில் நிகழ்கிறது. கல்கரி வடிவக் கார்பன் இதற்காகப் பயன்படுத்தப்படுகிறது. இச்செயல் முறையில் சுண்ணாம்புக்கல் இளக்கியாகச் சேர்க்கப்படுகிறது. இளக்கியின் மூலமாக சிலிக்கா மாசுக்கள் அகற்றப்படுகின்றன. கல்கரியும் சுண்ணாம்புக்கல்ல்லும் உலையின் மேற்புறமாக தாதுக்களுடன் சேர்க்கப்படுகின்றன. வெப்பக் காற்று ஊது உலையின் கீழ்ப்புறமாக வேகமாகச் செலுத்தப்படுகிறது. ஊது உலையில் கல்கரி ஆக்சிசனுடன் வினைபுரிந்து கார்பன் மோனாக்சைடு உருவாகிறது.
கார்பன் மோனாக்சைடு தாதுக்களை உருகிய இரும்பாகக் குறைக்கிறது.
சிறிதளவு இரும்பு நேரடியாக கல்கரியுடன் வினைபுரிந்து இரும்பாக ஒடுக்கப்படுகிறது. உருகலில் இடம்பெற்றுள்ள சுண்ணாம்புக்கல், கால்சியம் கார்பனேட்டு, டோலமைட்டு போன்ற இளக்கிகள் கார்பன் மோனாக்சைடாக மாறுகின்றன. தாதுவின் தன்மைக்கேற்றப்ப இளக்கிகளும் மாறுபடுகின்றன. கால்சியம் ஆக்சைடு சிலிக்கன் டையாக்சைடுடன் சேர்ந்து கசடாக மாற்றப்படுகிறது. செயல்முறையில் உருவான இரும்பும், கசடும் தனித்தனியாக வெளியேற்றப்படுகின்றன.
thumb|எஃகு தயாரித்தலில் பயன்படும் தாதுக் குவியல்
நேரடி இரும்பு ஒடுக்கம்
நேரடியாக இரும்பு தயாரித்தல் சூழலுக்கு தகுந்தவாறு பின்பற்றப்படுகிறது. நேரடி இரும்பு ஒடுக்கம் முறை மாற்று முறையாகப் பயன்படுத்தப்படுகிறது.
இயற்கை வாயு பகுதியாக ஆக்சிசனேற்றம் செய்யப்பட்டு கார்பன் மோனாக்சைடு உருவாக்க்கப்படுகிறது.
இவ்வாயு இரும்புத்தாதுவுடன் சேர்க்கப்பட்டு சூடுபடுத்தப்படுவதால் இரும்பு உருவாகிறது. சுண்ணாம்புக்கல் இளக்கி சேர்க்கப்பட்டு சிலிக்கா மாசுக்கள் அகற்றப்படுகின்றன.
இவற்றுள் பல உட்பிரிவுகள் உள்ளன.
உடல்நலத்தில் இரும்பின் பங்கு
குழந்தைகள், விடலைகள், குழந்தை பெறும் வயதையடைந்த பெண்கள் ஆகியோருக்கு இரும்புசத்து குறைவு ஏற்பட வாய்ப்புண்டு. அதே சமயம் ஆரோக்கியமான ஆண்களுக்கும், 'மாதவிடாய் நிறுத்தம்' கடந்த பெண்களுக்கும் இந்தக் குறைபாடு பொதுவாக ஏற்படுவதில்லை. அளவு மிஞ்சினால் மூச்சடைப்பு, கழிச்சல், அடிவயிற்றில் வலி போன்றவை ஏற்படும். அந்தச் சமயத்தில் உடல் மற்ற தாதுப்பொருட்களைப் பெறுவதையும் தடுத்துவிடும்.
உவமை கூறுதல்
மனதின் வீரத்தையும், உடலின் வலுவையும் இரும்போடு தொடர்புப்படுத்தி உவமைகள் கவிஞர்களால் கூறப்படுகின்றன. இரும்பு இதயம் படைத்தவள், இரும்பைப் போல் உடலுறுதி படைத்தவன், இரும்புத் திரை போல் அமைப்பைக் கொண்ட நாடுகள் போன்றவை இரும்பைத் தொடர்புபடுத்திய உவமைகளாகும்.
மேற்கோள்கள்
பகுப்பு:உலோகங்கள் பகுப்பு:தனிமங்கள் பகுப்பு:தாண்டல் உலோகங்கள்  பகுப்பு:கட்டிடப் பொருட்கள் பகுப்பு:கனசதுரக் கனிமங்கள் பகுப்பு:உணவுப் பட்டியல் கனிமங்கள்
காப்பியாற்றுக் காப்பியனார்
காப்பியாற்றுக் காப்பியனார் சங்ககாலப் புலவர்களில் ஒருவர்.காப்பியாறு என்பது ஓர் ஊர். அது கபினி ஆற்றங்கரையில் இருந்தது.இவர் சேர வேந்தன் களங்காய்க் கண்ணி நார்முடிச் சேரலைப் பத்துப் பாடல்களில் பாடியுள்ளார். இவன் மீது பாடப்பட்ட அந்தப் பாடல்கள் பதிற்றுப்பத்து நாலாம்பத்தாக அமைந்துள்ளன.
பகுப்பு:சங்கப் புலவர்கள்
அல்பர்ட் வார்ட்
அல்பர்ட் வார்ட் (Albert Ward, பிறப்பு: நவம்பர் 21 1865, இறப்பு: சனவரி 6 1939) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஏழு தேர்வுத் துடுப்பாட்டப் போட்டிகளிலும் ,385 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1893 - 1895 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
சாமுவேல் பால்ராஜ்
ஆதாரம்
பகுப்பு:தமிழக எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:1951 பிறப்புகள் பகுப்பு:கன்னியாகுமரி மாவட்ட நபர்கள்
குற்ற உளவியல்
குற்ற உளவியல் (Criminal psychology; Criminological psychology, ) என்பது, குற்றவாளிகளின் பார்வைகள், எண்ணங்கள், நோக்கங்கள், செயல்கள், எதிர்வினைகள் குறித்தும், அத்துடன் குற்றவியில் நடத்தையில் உட்படும் அனைத்தையும் ஆய்வுகளைச் செய்யும், உளவியில் பிரிவு ஆகும். ஒவ்வொருவரும் சமூக ஒற்றுமை, அமைதி, முன்னேற்றம் கருதி அதற்கென உருவாக்கப்பட்ட தனித்தனிச் சட்டங்களைப் பின்பற்ற, சட்டங்கள் இருந்தபோதிலும், மக்கள் தத்தம் உணர்ச்சிகளையும், உரிமைகளையும், கோட்பாடுகளையும், பொதுநலத்துக்காக, விட்டுக்கொடுத்து வாழ்தல் இன்றியமையாததாகிறது. இந்த சமூக நலனுக்கானச் சட்டங்களை மீறி நடப்பது, ‘குற்றம்’ என்று கூறப்படுகிறது. ஆகவே, சமூக அமைப்புக்கு ஒத்து நடக்காதவர்களைச் சட்டமும், சமூகமும் குற்றவாளிகள் என அழைக்கின்றனர். இத்தகையோர் குற்றம் புரிவதற்கு, பல காரணிகள் இருப்பதாக உளவியில் அறிஞர்கள் கண்டறிந்துள்ளனர்.
காரணிகள்
சமூக அறிவுவளர்ச்சிக் குறைபாடு : இக்குறைபாட்டால் பலர், பிறருடன் சேர்ந்து வாழ முடியாமலும், அனுபவ மூலம் அறிந்துகொள்ள முடியாமலும், நன்மை தீமைகளை அறியும் ஆற்றல் இல்லாமலும், மனத்தை ஒரு நிலையில் நிறுத்தி வைக்கக்கூடிய திறமை இல்லாமலும், எடுத்த காரியத்தை ஊக்கத்துடன் செய்து முடிக்கும் ஆர்வம் இல்லாமலும் இருக்கிறார்கள். விரும்பத் தகாத வழிகளில், அவர்களுக்கு மித மிஞ்சிய மன உந்துதல், ஆசை உண்டாகின்றது. அதனால் சமூகத் தவறு என்பதை உணர மறுக்கிறார்கள். இவ்வாறு உள்நோக்கு அறிவும், சிந்தனா ஆற்றலும் இல்லாதிருப்பது ஒரு மனநோயேயாகும்.
சட்டங்கள் : இவைகளும் குற்றவாளிகளை உண்டாக்கிவிடுகின்றன. எடுத்துக்காட்டாக, நோயாளியைக் காப்பாற்ற, அவசர நிலைக்காக, மருத்துவமனைக்கு விரைந்து செல்லும் ஒருவன் இடையில் விபத்து ஏற்படுத்தினால், அவனும் சட்டமீறல் செய்தவன் ஆகிறான்.இளங் குற்றவாளிகள் (Juvenile delinquents) பரம்பரையைக் கவனித்தால், அவர்களிடையே அறிவின்மையே மிகுதியாகக் காணப்படும். அந்த குற்றவாளிகளுடன் பிறந்தோரும், அறிவு குறைந்தவராகவே இருப்பர். ஆகவே, குற்றவாளிகளை ஆராயும்பொழுது, அவர்களுடைய மரபை ஆராய்வதைவிட, அவர்களுடைய சொந்த வரலாற்றை ஆராய்வதே பயனுடையதாகும். அளவு கடந்த மனச்சோர்வே தற்கொலைகளில் பெரும்பாலானவற்றிற்குக் காரணம் ஆகும்.
சூழ்நிலை : சூழ்நிலையுடன் வேறு காரணங்களும் சேர்ந்து செயற்படும் என்பதைக் கருத்தில் கொள்ள வேண்டும். ஒருவன் சமூகத்தில் நடந்துகொள்ளக் கூடிய முறையை உருவாக்குவது, அவன் சிறுவனையிருக்கும் பொழுதே, அவனுடைய சூழ்நிலை அடித்தளங்களை உருவாக்கும். இதுவே அவனுடைய ஆளுமை ஆகும். எடுத்துக்காட்டாக, குழந்தைப் பருவத்தில் துணிவில் விருப்பம் உண்டாகிவிடுமானால், அவன் வாலிபப் பருவமடையும் பொழுது நன்மை தீமையை எண்ணிப் பாராமல் தீயவர்களுடன் சேர்ந்து, தீய செய்கைககளில் ஈடுபடத் தொடங்கிச் சட்டங்களை மீறிக் குற்றவாளியாகி விடுகிறான்.
நோய்கள் : உடலமைப்பும் உடல் நோய்களும் குற்றங்களுக்குக் காரணமாயிருப்பதுண்டு. எடுத்துக்காட்டாக, காக்காய்வலிப்பு (Epilepsy) என்ற நோயானது, குற்றவாளிகளில் பலருக்கு இருக்கிறது. காக்கைவலி உண்டாகவே, சூழ்நிலை மாற்றம், மனச் சோர்வு, பிறர் புறக்கணிப்பு, அச்சம், இடைவிடாக்கவலை முதலியன உண்டாகிவிடுகின்றன. அவற்றின் காரணமாகக் காக்கைவலியால் பீடிக்கப்பட்ட குழந்தைகள் அமைதியற்றவர்களாகவும், பிடிவாதமுள்ளவர்களாகவும், முன்கோபம் உடையவர்களாகவும் இருப்பார்கள். அதே போல, என்செபலைட்டிஸ் (Encephalitis) என்ற தூக்கநோய், மூளையில் அதிர்ச்சி உண்டாவதால் ஏற்படுகிறது.
மேற்கூறிய காரணங்களால், குற்றம் என்பது பாரம்பரியக் குணங்களும், நரம்பு, உறுப்பு, உள்ளம், சூழ்நிலை ஆகியவற்றால் ஏற்படும் மாறுதல்களும் ஒன்றிணைந்து உண்டாக்குவதாகும். சிலரிடம் பாரம்பரிய இயல்புகளும், சிலரிடம் வறுமை, சோர புத்திரத்துவம், மது, குடும்பச் சச்சரவு போன்ற சூழ்நிலைகளும் மிகுதியாயிருக்கும். குழந்தைப் பருவத்தில் அமைவதே, வாழ்நாள் முழுவதும் அமையும். ஆதலால் குற்றவாளியாகும் குணங்கள், குழந்தைப் பருவத்திலேயே அமைந்துவிடுகின்றன. காக்கைவலி, உட்சுரப்புக் (Endocrine) கோளாறு முதலியவைகளும் சமூகத்துடன் ஒத்துழைக்க வொட்டாமல் செய்துவிடுகின்றன. குடும்ப வாழ்வு நிறைவாக இல்லாதவர்களிடம் அளவுகடந்த எதிர்ப்பு, பகைமை, சுயநலம், தாழ்வு மனப்பான்மை போன்ற குணங்கள் உண்டாவது இயற்கையே ஆகும்.
மேற்கோள்கள்
பகுப்பு:உளவியல் பகுப்பு:தடயவியல் பகுப்பு:சட்டம்
ஜெஃப் குரோவ்
ஜெஃப்ரி ஜான் குரோவ் (Jeffrey John Crowe பிறப்பு: செப்டம்பர் 14, 1958) நியூசிலாந்தின் முன்னாள் துடுப்பாட்டக்காரர். இவர் டேவ் குரோவின் மகனும், மார்ட்டின் குரோவின் சகோதரரும் ஆவார். அத்துடன், பிரபல நடிகர் ரசல் குரோவின் உறவினரும் ஆவார்.
1977 முதல் 1982 வரை தெற்கு ஆஸ்திரேலியாவில் தனது துடுப்பாட்ட வாழ்க்கையை ஆரம்பித்தார் ஜெஃப் குரோவ். பின்னர் தனது நாட்டுக்குத் திரும்பி வந்து 1982-83 இல் தேர்வுத் துடுப்பாட்டத்தில் முதன் முதலில் நியூசிலாந்து சார்பாகப் பங்குபற்றினார். ஆறு தேர்வுப் போட்டிகளில் நியூசிலாந்து அணித்தலைவராக இருந்திருக்கிறார்.
சில காலம் நியூசிலாந்து அணியின் முகாமையாளராகப் பணியாற்றிய பின்னர் 2004 ஆம் ஆண்டு முதல் பன்னாட்டுத் துடுப்பாட்ட அவை போட்டி நடுவராகப் பணியாற்றி வருகிறார்.
வெளி இணைப்புகள்
பகுப்பு:நியூசிலாந்து துடுப்பாட்ட வீரர்கள் பகுப்பு:1958 பிறப்புகள் பகுப்பு:நியூசிலாந்தின் துடுப்பாட்ட நடுவர்கள் பகுப்பு:வாழும் நபர்கள்
கடற்கரை பள்ளி
கடற்கரை பள்ளி அல்லது கடற்கரை மசூதி (kadarkarai Palli or Kadarkarai Masudhi) என அழைக்கப்படுவது, தமிழ்நாட்டின் காயல்பட்டினம் நகரில் அமைந்துள்ள ஒரு பழமையான இஸ்லாமிய மசூதி ஆகும். இதுவே தமிழ்நாட்டின் முதல் மசூதியும், இந்தியாவின் இரண்டாவது மசூதியும் ஆகும்.
வரலாறு
இஸ்லாமியர்களின் இறுதி நபியான முகம்மது நபி (ஸல்) அவர்களின் மறைவுக்குப்பின் முதல் கலிபாவாக தேர்ந்தெடுக்கப்பட்டவர் அபூபக்கர் (ரலி) என்பவராவார். இவரது ஆட்சிக்காலத்தில் ஒரு வியாபார குழு 633 ஆம் ஆண்டு சுமார் 224 ஆண்கள், பெண்கள் மற்றும் குழந்தைகளுடன் முதன்முதலாக காயல்பட்டினம் நகரில் வந்து தங்கியது. முகம்மது கல்ஜி என்பவர் அந்தக் குழுவுக்கு தலைமை ஏற்று வந்தார். அந்த சமயத்தில் அந்தப் பகுதியை ஆண்ட பாண்டிய மன்னனான அபிராம ராஜா அதிராஜ ராஜா ஜெயவீர ராஜுக்கர் என்பவர் அவர்களை வரவேற்று, அவர்கள் தங்குவதற்கும் வழிசெய்தார்.
பின் அங்கேயே தங்கி வியாபாரத்தில் ஈடுபட்ட அந்தக் குழுவினர், தங்கள் வழிபாட்டுக்காக, ஒரு மசூதியை கட்டினர். இதுவே கடற்கரை பள்ளி என அழைக்கப்படுகின்றது. இது இரண்டாவது கலீபாவான உமர் (ரலி) அவர்கள் காலத்தில் கட்டப்பட்டது.
முக்கியத்துவம்
இந்த மசூதி கட்டப்பட்ட ஆண்டை அறுதியிட்டுக் கூற முடியாவிட்டாலும், இது தோராயமாக 633 முதல் 640 ஆம் ஆண்டுக்குள் கட்டப்பட்டிருக்கலாம் என நம்பப்படுகின்றது. மாலிக் பின் தீணார் என்பவரால் கேரள மாநிலம் கொடுங்கலூரில் 612 ஆம் ஆண்டு கட்டப்பட்ட, இந்தியாவின் முதல் மசூதியான சேரமான் ஜுமா மசூதிக்கு அடுத்து கட்டப்பட்ட இதுவே இந்தியாவின் இரண்டாவது மசூதி ஆகும். மேலும் இதுவே தமிழ்நாட்டின் முதல் மசூதி ஆகும்.
வடமா
வடமா (Vadama) அல்லது வடமர் என்றழைக்கப்படுவோர் ஐயர் சமூகத்தின் ஒரு பிரிவினர் ஆவர். மற்ற ஐயர் சமூகங்கள் போல் இவர்களும் ஆதிசங்கரரின் அத்வைதத்தைக் கடைபிடித்து வந்தவர்கள். இவர்களில் பலர் வைணவத்துக்கு மாறிவிட்டு ஐயங்கார் சமூகத்தின் வடகலை ஐயங்கார் பிரிவை துவங்கினார்கள். பிரபல வைணவ ஆச்சாரியர் இராமானுஜர் ஒரு வடமா குடும்பத்தில் பிறந்ததாக சிலர் நம்புகிறார்கள். பாரம்பரியத்துக்கு மாறாக இவர்களுக்கு ஒரு தனி வீர வரலாற்று உள்ளது.
18-ஆம் நூற்றாண்டு
18ம் நூற்றாண்டு கிரிகோரியன் நாட்காட்டிப்படி ஜனவரி 1, 1701 இல் ஆரம்பித்து டிசம்பர் 31, 1800 இல் முடிவடைந்தது.
right|350px|thumb|[[ஜூலை 14, 1789, பிரெஞ்சுப் புரட்சியில் ஒரு காட்சி]]
மேற்கோள்கள்
பகுப்பு:நூற்றாண்டுகள் பகுப்பு:2-ஆம் ஆயிரமாண்டு
கோபால்கஞ்ச் மாவட்டம், வங்காளதேசம்
கோபால்கஞ்ச் மாவட்டம் (Gopalganj district) (গোপালগঞ্জ জেলা) தெற்காசியாவின் தெற்கு வங்காளதேசத்தின் டாக்கா கோட்டத்தில் அமைந்துள்ளது. இம்மாவட்டம் வங்காள தேசத்தின் மாவட்டங்களில் அறுபத்தி நான்கு மாவட்டங்களில் ஒன்றாகும். 1,490 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை 11,72,415 ஆகும். இம்மாவட்டத்தின் நிர்வாகத் தலைமையிடம் கோபால்கஞ்ச் நகரம் ஆகும். இம்மாவட்டத்தின் வடக்கில் பரித்பூர் மாவட்டம், தெற்கில் பிரோஜ்பூர் மாவட்டம் மற்றும் பேகர்ஹாட் மாவட்டமும், கிழக்கில் மதாரிபூர் மாவட்டம் மற்றும் பரிசால் மாவட்டங்களும் மற்றும் மேற்கில் நராயில் மாவட்டம் எல்லைகளாக உள்ளது. கோபால்கஞ்ச் மாவட்டத்தின் நிர்வாக வசதிக்காக ஐந்து துணை மாவட்டங்களாகப் பிரிக்கப்பட்டுள்ளது.
துணை மாவட்டங்கள்
1468.74 சதுர கிலோ மீட்டர் பரப்பளவு கொண்ட கோபால்கஞ்ச் மாவட்டத்தை நிர்வாக வசதிக்காக கோபால்கஞ்ச், கோடலிபரா, காசியானி, முக்சுத்பூர் மற்றும் துங்கிபரா என ஐந்து துணை மாவட்டங்களாகப் பிரிக்கப்பட்டுள்ளது.
உள்ளாட்சி அமைப்புகள்
மேலும் இம்மாவட்டத்தில் கோபால்கஞ்ச், துங்கிபரா, கோடலிபரா மற்றும் முக்சுத்புர் என நான்கு நகராட்சி மன்றங்களும், அறுபத்தி எட்டு ஊராட்சி ஒன்றியங்களும், 889 கிராமங்களும் உள்ளது.
மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி, கோபால்கஞ்ச் மாவட்டத்தின் மொத்த மக்கள் தொகை 11,72,415 ஆகும் அதில் ஆண்கள் 8,77,868 மற்றும் பெண்கள் 5,94,547 ஆகவும் உள்ளனர். பாலின விகிதம் நூற்ய் ஆண்களுக்கு, 97 பெண்கள் என்ற அளவில் உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 798 நபர்கள் வீதம் உள்ளனர். எழுத்தறிவு விகிதம் 58.10% ஆகும். அஞ்சல் சுட்டு எண் 8100 ஆகும். இம்மாவட்டம் மூன்று நாடாளுமன்ற தொகுதிகளைக் கொண்டுள்ளது. ஆண்டு சராசரி மழை அளவு 2105 மில்லி மீட்டராகும். சராசரி தட்ப வெப்பம் 25.50˚ செல்சியஸ் ஆகும்.
பொருளாதாரம்
மதுமதி, பழைய குமார், ககோர், பாகியார், பில்ருத், காளிகங்கா, தோங்கிகால், திக்னார், பக்டா, குசியாரா, மதுப்பூர், சியால்டா மற்றும் சந்தா ஆறுகள் இம்மாவட்டத்தில் பாய்வதால் நெல், கரும்பு, சணல், எண்ணெய் வித்துக்கள், காய்கறிகள், பழத்தோட்டங்கள் அதிக அளவில் பயிரிடப்படுகிறது.
கல்வி நிலையங்கள்
கோபால்கஞ்ச் மாவட்டம் இருபத்தி ஒன்று கல்லூரிகளையும், 181 உயர்நிலைப் பள்ளிகளையும், 790 துவக்கப் பள்ளிகளையும் கொண்டுள்ளது. பிற முக்கிய கலை, அறிவியல், தொழில் நுட்பம் மற்றும் சமயக் கல்வி மையங்கள்: வங்கபந்து சேக் முஜிபுர் ரகுமான் அறிவியல் மற்றும் தொழில் நுட்ப பல்கலைக்கழகம், வங்கபந்து பல்கலைக்கழக கல்லூரி, கௌஹார்தங்கா மதராசா, சேக் பசிலாதுன்னிசா அரசு பெண்கள் கல்லூரி, ஹாஜி லால் மியா நகரக் கல்லூரி, எஸ். எம். மாடல் அரசு உயர்நிலைப் பள்ளி, சேக் ரஸ்சல் ஆதரவற்றோர் குழந்தைகள் பயிற்சி மற்றும் மறுவாழ்வு மையம், வங்கபந்து ஏழ்மை ஒழிப்பு பயிற்சி வளாகம், சேக் ஹசினா மகளிர் பள்ளி மற்றும் கல்லூரி ஆகும்.
போக்குவரத்து
நாட்டின் தலைநகரம் டாக்காவிலிருது ஐந்து மணி நேர பேருந்து பயண தூரத்தில் கோபால்கஞ்ச் உள்ளது. டாக்கா – குல்னா நெடுஞ்சாலை கோபால்கஞ்ச் வழியாக செல்வதால் நாட்டின் பிற மாவட்டங்கள் சாலை வழியாக இணைக்கப்படுகிறது. மேலும் ஆறுகள் வழியாக பெரிய படகுகள் பயணிகளையும், சரக்குகளையும் ஏற்றி செல்கிறது.
சமயம்
கோபால்கஞ்ச் மாவட்டம் 356 தொழுகைப் பள்ளிவாசல்களும், 359 இந்துக் கோயில்களும், 250 கிறித்தவ தேவாலயங்களும் கொண்டுள்ளது.
மானசா தேவி
மானசா தேவி வட இந்தியாவில், குறிப்பாக மேற்கு வங்கம் பகுதியில் அதிகம் வழிபடப்படும் நாகதேவதை ஆவாள். இத்தேவி, நாகராசனான வாசுகியின் தங்கையும், ஜரத்காரு முனிவரின் மனைவியும் ஆவாள். பாம்புக்கடியிலிருந்து உயிர்பிழைக்கவும், வளம், செழிப்புக்காகவும் மானசா தேவியை வழிபடுவது வழக்கம்.
தோற்றம்
பழங்குடித் தெய்வமாக விளங்கிய மானசை, பிற்காலத்திலேயே, இந்துப் பெருமதத்துக்குள் உள்ளீர்க்கப்பட்டிருக்க வேண்டும். தேவ தம்பதியினரான காசிபர், கத்ரு ஆகியோரின் மகளாகச் சொல்லப்படும் மானசை, பதினான்காம் நூற்றாண்டின் பிற்பாகத்தில், சைவப்பெருநெறிக்குள் மெல்ல மெல்ல உள்ளீர்க்கப்படலானாள். பாற்கடல் கடைந்தபோது ஈசனை ஆலகாலத்திலிருந்து காத்தவள் என்றும், அவள் ஈசனின் மகள் என்றும் பிற்காலத்தில் கதைகள் எழுந்தன. வடகிழக்கிந்தியப் பழங்குடியினரான ஃகயொங் குலத்தவரின் மூதிகங்களில் ஒன்று, அவளது செவிலித்தாயான "சண்டி"யால், அவளது கண்ணொன்று குருடாக்கப்பட்டதாக சொல்வதால், அவள் அவர்கள் மொழியில், "காணி டியொ" ('Kānī Dīyāʊ - குருட்டுத் தேவி) என்றும், ஒற்றைக்கண்ணி  என்றும் அழைக்கப்படுகின்றாள்.
தம் முன்னோரைக் கடைத்தேற்றக் குழந்தை வேண்டுமென்று, யரத்கார முனிவர், நாகராசன் வாசுகியை வேண்ட, அவள் தன் தங்கை மானசையை அவருக்கு வழங்கியதாகவும், அவர்களுக்கு ஆத்திகன் எனும் மகன் பிறந்ததும், மீண்டும் யரத்காரர் துறவறம் பூண்டு நீங்கியதாகவும் மகாபாரதம் சொல்கின்றது. இந்த ஆத்திகனே, தன் தந்தை பரீட்சித்துவின் மரணத்துக்குப் பழிவாங்க, மன்னன் சனமேசயன் நிகழ்த்திய சர்ப்ப யாகத்தை நிறுத்தி, பாம்பினத்தைக் காப்பாற்றியவன்.
கணவனின் தூக்கம் கெடக்கூடாதே என்று, பூசை நேரத்திலும் அவரை எழுப்பாது மானசை மௌனம் காத்ததாகவும், அதனால் கோபமூற்றே யரத்காரர் அவளை விட்டு நீங்கியதாகவும் சில புராணங்கள் சொல்கின்றன.
மங்கள காவியங்கள்
பதின்மூன்றாம் பதினெட்டாம் நூற்றாண்டுகளுக்கிடையில் வங்காள மொழியில் இயற்றப்பட்டதாகச் சொல்லப்படும் "மங்கள காவியம்" எனப்படும் வங்கத்துக் கிராமிய இலக்கியங்களில் மானசையின் வரலாறும் சொல்லப்படுகின்றது. 1495இல் எழுந்த "மானசா விஜயம்", மானசா மங்களகாவியம் என்பன அவற்றிற் சில.
மானச்சா விஜயத்தின் படி, வாசுகியின் தாய் செய்து விளையாடிய பாவைச்சிற்பமொன்றில், ஈசனின் வீரியம் பட்டெழுந்தவளே மானசை. மானசைக்கும் சிவன் மனைவியான சண்டிக்குமிடையே ஏற்படும் குழப்பத்தில், அவளைக் குருடாக்கி விடுகின்றாள் சண்டி. பின், மானசைக்குத் துணையாக, தன் கண்ணீரிலிருந்து "நேடோ" அல்லது "நேதளசுந்தரி" எனும் பெண்ணை உருவாக்கியளித்து, அவளை அனுப்பி விடுகின்றார் ஈசன்.
சண்டியின் கோபத்தாலேயே, பின் யரத்காரரை மணக்கும் மானசையின் வாழ்க்கை, துன்பகரமாக ஆரம்பிக்கின்றது. பின் பூலோகம் வந்து, மக்களை அச்சமூட்டியும், பலரை அழித்தும், தன் தெய்வீக ஆற்றலை நிறுவி, ஒரு பெருந்தெய்வமாக மாறுகின்றாள் மானசை. வெகு உலகியலாகச் செல்லும் இந்த மங்களகாவியக் கதை, சைவத்துக்கும் மானசையின் வழிபாட்டுநெறிக்குமிடையே இருந்த முரண்பாட்டையும், பின் அவள் சைவத்துடன் சமரசமடைந்து, சைவத் தெய்வமானதையும் மறைமுகமாகக் குறிப்பதாகச் சொல்வர்.
உருவவியல்
பாம்புகளால் அலங்கரிக்கப்பட்டு, தாமரை அல்லது அன்னமொன்றின் மீது அமர்ந்தவளாக மானசை சித்தரிக்கப்படுகிறாள். சிலவேளைகளில், மடியில், அவள் மகன் ஆத்திகன் அமர்ந்திருப்பான்.
வழிபாடு
மண்பானை, மண்ணாற் செய்த நாகம் அல்லது மரக்கிளை என்பவற்றிலொன்றை மானசையாக உருவகித்து வழிபடுவதே மரபு. தற்போது அவளுக்கு உருவம் செய்து வழிபடப்படுவதுடன், பாம்புக்கடி, அம்மை முதலான நோய்கள் என்பவற்றிலிருந்து விடுபடவே பிரதானமாக வழிபட்டப்படுகின்றாள். வங்காளத்தில், நேதளசுந்தரி என்றழைக்கப்படும் சலவைத்தொழிலாளர் குலத்துத் தோழி ஒருத்தியுடனே இவள் பெரும்பாலும் இணைத்து வழிபடப்படுவாள். "தான்" என்றழைக்கப்படும் மானசை ஆலயம், பொதுவாக எல்லா வங்காள விவசாயிகள் வீட்டு முற்றத்திலும் அமைந்திருக்கும். வங்கத்து வணிகரும் அவளை விரும்பி வழிபடுவர். நாகபஞ்சமியில் மானசை நோன்பு நோற்று, புற்றுக்குப் பெண்கள் பால்வார்ப்பதும் வழக்கத்தில் உள்ளது.
மேற்கோள்கள்
பகுப்பு:இந்து பெண் தெய்வங்கள் பகுப்பு:இந்து வட்டாரக் கடவுள்கள்
யுரேனோபிளைட்டு
யுரேனோபிளைட்டு (Uranopilite) என்பது (UO2)6SO4(OH)6O2•14H2O என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். நீரேற்ற யுரேனைல் சல்பேட்டு ஐதராக்சைடு என்று இது வகைப்படுத்தப்படுகிறது. பல யுரேனைல் தாதுக்களைப் போலவே யுரேனோபிளைட்டும் ஒளிர்கிறது. கதிரியக்கப் பண்பையும் பெற்றுள்ள இது சாதாரண வெளிச்சத்தில் வைக்கோல் மஞ்சள் நிறத்துடன் காணப்படுகிறது. யுரேனோபிளைட்டு புற ஊதா ஒளியின் கீழ் ஒரு பிரகாசமான பச்சை நிறத்தை ஒளிரச் செய்கிறது.
ஆறு யுரேனைல் ஐங்கோண இரட்டைப்பட்டைக்கூம்புக் கொத்துகளை யுரேனோபிளைட்டு கொண்டுள்ளது. இவை மத்தியக்கோட்டின் விளைம்புகளையும் செங்குத்துகளையும் பகிர்ந்து கொள்கின்றன. கொத்துகள் செங்குத்துகளுடன் சல்பேட்டு நான்முகியைப் பகிர்ந்துகொண்டு குறுக்குப் பிணைப்பு மூலம் சங்கிலிகளாக உருவாகின்றன. யுரேனோபிளைட்டிலுள்ள சங்கிலிகள் நேரடியாக ஐதரசன் பிணைப்புகளாலும் இடைநிலையான  H2O குழுக்களுடன் இணைக்கப்பட்டுள்ளன.
யுரேனோபிளைட்ட்டு கனிமம் மற்ற யுரேனைல் தாதுக்களான சிப்பைட்டு மற்றும் யோகண்ணைட்டு ஆகியவற்றுடன் தொடர்பு கொண்டுள்ளது. அவற்றைப் போலவே வழக்கமாக யுரேனியம் சுரங்கங்களில் ஒரு மலர்ந்த மேலோடாகக் காணப்படுகிறது.
யுரேனோபிளைட்டு கிடைக்கும் சில முக்கியமான இடங்கள்:
மேற்கோள்கள்
பகுப்பு:யுரேனியம்(VI) கனிமங்கள் பகுப்பு:சல்பேட்டுக் கனிமங்கள் பகுப்பு:முச்சரிவச்சுக் கனிமங்கள்
அம்ருல்லா சலே
அம்ருல்லா சலே (Amrullah Saleh) ஆப்கானித்தான் அரசியல்வாதியும், ஆப்கானித்தானின் துணை அதிபராகவும் இருந்தவர். ஆகஸ்டு 15-இல் காபூலின் வீழ்ச்சிக்குப் பின்னர் அதிபர் அஸ்ரப் கனி நாட்டை விட்டு வெளியேறிய பின்னர், அம்ருல்லா சலே ஆப்கானின் தற்காலிக அதிபராக 17 ஆகஸ்டு 2021 அன்று தம்மை அறிவித்துக் கொண்டார். இவர் தற்போது ஆப்கானித்தானின் வடக்கில், தஜிகிஸ்தான் நாட்டின் எல்லைப்பகுதியில் உள்ள பாஞ்ச்சிர் மாகாணத்தில் அகமது மசூத் தலைமையில், தாலிபான்களுக்கு எதிராக செயல்படும் வடக்குக் கூட்டணிப் படைகளுடன் இணைந்து செயல்படுகிறார்.
வடக்கநாடு
வடக்கநாடு (Vadakkanadu) என்பது கன்னியாகுமரி மாவட்டத்தின் திருவட்டாறு அருகே அமைந்துள்ள ஒரு கிராமம் ஆகும். இந்த கிராமம், திருவட்டாறு காவல் நிலையத்திற்குட்பட்ட பகுதியாகும். கிராமிய அபிவிருத்தி அமைச்சகம் மற்றும் இந்திய அரசாங்கம் இணைந்து இக்கிராமத்திற்கு வடிகால் வசதி ஏற்படுத்திக் கொடுத்ததன் காரணமாக உள்ளூர் வேலைவாய்ப்புகளை உருவாக்கியது.
ஆசியாவின் மிகப்பெரிய மாத்தூர் தொட்டிப்பாலம் வடக்கநாடு கிராமத்திலிருந்து மூன்று கி.மீ. தொலைவில் உள்ளது. இந்த கிராமத்தில் கிழக்கிலிருந்து மேற்காக ஆறு ஒன்று ஓடுகிறது.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள் பகுப்பு:கன்னியாகுமரி மாவட்டத்திலுள்ள கிராமங்கள்
டைகர் ஏர்வேஸ்
thumbnail|[[சிங்கப்பூர் சாங்கி வானூர்தி நிலையம்|சிங்கப்பூரின் சாங்கி வானூர்தி நிலையத்திலிருந்து எழும்பும் டைகர் ஏர்வேசின் வானூர்தி ஒன்று.]] டைகர் ஏர்வேசு சிங்கப்பூர் (Tiger Airways Singapore)எனச் சேவை புரியும் டைகர் ஏர்வேசு சிங்கப்பூர் பிரைவேட் லிமிடெட்  (Tiger Airways Singapore Pte Ltd) நிறுவனம் ஓர் குறைந்த கட்டணச்சேவை வான்பயணச் சேவையாளராகும். இதன் தலைமையகம் சிங்கப்பூரில் உள்ளது. இது தென்கிழக்கு ஆசியா, ஆத்திரேலியா, சீனா, இந்தியா ஆகியவற்றில் உள்ள மண்டல சேரிடங்களுக்கு வான்பயணச் சேவைகளை வழங்குகிறது. இதன் முதன்மை விமானத்தளமாக சிங்கப்பூர் சாங்கி வானூர்தி நிலையம் உள்ளது.
இதன் தலைமை அலுவலகம் சாங்கி வணிகப் பூங்கா சென்ட்ரல் 1இல் ஹனிவெல் கட்டிடத்தில் அமைந்துள்ளது. சிறந்த குறைந்த கட்டண சேவையாளராக 2006இலும் 2010இலும் விருதுகள் பெற்றுள்ளது.
இலக்குகள்
டைகர் ஏர் சிங்கப்பூர் தற்போது சிங்கப்பூரினைச் சுற்றி ஐந்து மணிநேரத்திற்குள் செல்லக்கூடிய 38 இலக்குகளைக் கொண்டுள்ளது. இந்த 38 இலக்குகள் சிங்கப்பூரைச் சுற்றியுள்ள 9 நாடுகளில் உள்ளன.சீனா டைகர் ஏர் நிறுவனத்தின் பெரிய சந்தையாக விளங்கிவருகிறது. இங்கு மட்டும் ஒன்பது நகரங்களுக்கான விமானச் சேவையினை டைகர் ஏர் செயல்படுத்துகிறது.
சேரிடங்கள்
டைகர் ஏர்வேசு கீழ்காணும் இடங்களுக்கு தனது சேவையை வழங்குகிறது :
வானூர்தி தொகுதி
மார்ச்சு 31, 2013நிலவரப்படி டைகர் ஏர்வேசின் தொகுதியில் கீழ்வரும் வானூர்திகள் உள்ளன:
டைகர் ஏர்வேசு சிங்கப்பூர் தொகுதி
அனைத்து வானூர்திகளும் ஒரே கட்டணவகை கொண்ட 180 குறைந்த கட்டண இருக்கைகள் கொண்டவை. இருக்கைகளுக்கிடையேயான இடைவெளி சீர்தர இருக்கைகளிடையே 72.5 செமீயாகவும் கூடுதல் கால்வெளி உள்ள இருக்கைகள் மற்றும் வெளிவாயில் வரிசை இருக்கைகளுக்கு 97.5 செமீயாகவும் உள்ளது.
சூன் 21, 2007இல் அமெரிக்க டாலர்2.2 பில்லியன் பெறுமானமுள்ள மேலும் 30 வானூர்திகளை வாங்கவும் வேண்டுமானால் மேலும் 20 வானூர்திகளைப் பெறவும் உள்ளடக்கிய தீர்மான மடலை கையெழுத்திட்டிருப்பதாக அறிவித்தது. இவை 2011இலிருந்து 2014க்குள் வழங்கப்பட வேண்டியவை. இத்தீர்மானத்தை அக்டோபர் 10 அன்று டைகர் ஏர்வேசு உறுதி செய்தது. இவை ஆசிய பசுபிக் பகுதிகளுக்கான சேவைகளிலும் ஆத்திரேலியாவின் உள்ளூர் சேவைகளுக்கும் பயன்படுத்தப்போவதாக அறிவித்தது. 2007ஆம் ஆண்டின் திசம்பரில் தனது விருப்பத்தேர்வாக இருந்த கூடுதல் வானூர்திகளையும் வாங்கப்போவதாகவும் இதனால் தனது மொத்த ஏர்பஸ் ஏ320 வானூர்தித் தொகுதி 70ஆக உயரும் எனவும் அறிவித்தது
வெளி இணைப்புகள்
பகுப்பு:சிங்கப்பூரில் போக்குவரத்து பகுப்பு:விமானசேவை நிறுவனங்கள்
சிறந்த நடிகைக்கான பிலிம்பேர் விருது - தமிழ்
சிறந்த நடிகைக்கான பிலிம்பேர் விருது - தமிழ் என்பது பிலிம்பேர் என்ற இதழால் 1972 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான நடிப்பை வெளிப்படுத்தும் நடிகைக்கு வழங்கப்படுகிறது.
மேற்கோள்கள்
நடிகை
அன்னவாசல் கொண்டம்மன் கோயில்
அன்னவாசல் கொண்டம்மன் கோயில் தமிழ்நாட்டில் புதுக்கோட்டை மாவட்டம், அன்னவாசல் என்னும் ஊரில் அமைந்துள்ள அம்மன் கோயிலாகும்.
மாநில நெடுஞ்சாலை 5 (கேரளா)
மாநில நெடுஞ்சாலை 5 (SH 5) என்பது இந்தியாவின் கேரளாவில் உள்ள ஒரு மாநில நெடுஞ்சாலை ஆகும். இது காயம்குளத்தில் தொடங்கி புனலூரில் முடிவடைகிறது. இந்நெடுஞ்சாலையின் நீளம் 42.5 கிலோமீட்டர் ஆகும். இந்த நெடுஞ்சாலை கேபி சாலை அல்லது காயம்குளம் - புனலூர் சாலை என்றும் அழைக்கப்படுகிறது, மேலும் இந்த சாலை ஆலப்புழா மாவட்டம் மற்றும் தென்காசி, தூத்துக்குடி இடையே மாநிலங்களுக்கு இடையேயான போக்குவரத்துக்கு உதவுகிறது.
அன்னவாசல் கொண்டம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மாநில நெடுஞ்சாலை 5 (கேரளா)
பாதை தொடர்பான விளக்கம்
காயம்குளம் - கட்டானம் - சாருமூடு - நூரநாடு சந்திப்பு - பழகுளம் சந்திப்பு - அடூர் - பத்தனாபுரம் - கல்லும்கடவு சந்திப்பு (பிரதான கிழக்கு நெடுஞ்சாலையில் (SH 8) சந்தித்து முடிவடைகிறது).
அன்னவாசல் கொண்டம்மன் கோயில்
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மாநில நெடுஞ்சாலை 5 (கேரளா)
மேற்கோள்கள்
பகுப்பு:கேரள மாநில நெடுஞ்சாலைகள்
அன்னவாசல் கொண்டம்மன் கோயில்
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கடோலினியம்(III) ஆக்சைடு
கடோலினியம்(III) ஆக்சைடு (Gadolinium(III) oxide) என்பது Gd2O3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அருமண் தனிமமான கடோலினியத்தின் மிகப்பொதுவாகக் கிடைக்கும் வடிவங்களில் இதுவும் ஒன்றாகும். காந்த அதிர்வு அலை வரைவிகளில் முரண் காட்டும் முகவர்களாக இதன் வழிப்பெறுதிகள் திறம்பட செயல்படுகின்றன. வெண்மை நிறத்துடன் ஒரு நெடியற்ற தூள் நிலையில் கடோலினியம் ஆக்சைடு சேர்மம் காணப்படுகிறது.
படிகக் கட்டமைப்பு
கடோலினியம் ஆக்சைடு சேர்மம் இரண்டு வகையான படிகக் கட்டமைப்புகளை ஏற்றுக்கொள்கிறது. முதலாவது வடிவம் கனசதுர (cI80, Ia3) எண் 206 கட்டமைப்பு மாங்கனீசு(III) ஆக்சைடு கட்டமைப்பை ஒத்த கட்டமைப்பு ஆகும். ஒவ்வொன்றும் ஒருங்கிணைப்பு எண் 6 என்ற மதிப்பைக் கொண்டு ஆனால் வெவ்வேறு ஒருங்கிணைப்பு வடிவத்துடன் கூடிய இரண்டு வகையான கடோலினியம் தளங்கள் கனசதுரக் கட்டமைப்பில் உள்ளன. பியர்சன் குறியீடு mS30 மற்றும் C2/m என்ற இடக்குழுவும் எண் 12 உடன் ஒற்றை சரிவு அச்சு கட்டமைப்பு இரண்டாவது வகையாகும். அறை வெப்பநிலையில் கனசதுரக் கட்டமைப்பு மிகவும் நிலைப்புத்தன்மை கொண்டதாகும். ஒற்றைச்சாய்வு கட்டமைப்பின் நிலைமாற்றம் 1200 ° செல்சியசு வெப்பநிலையில் நிகழ்கிறது. 2100 ° செல்சியசு வெப்பநிலைக்கு மேல் 2400° செல்சியசு வெப்பநிலையில் உருகும்போது அற்கோணக் கட்டமைப்பு ஆதிக்கம் செலுத்துகிறது.
தயாரிப்பு மற்றும் வேதியியல்
கடோலினியத்தின் ஐதரக்சைடு, நைட்ரேட்டு, கார்பனேட்டு அல்லது ஆக்சலேட்டு உப்புகளின் வெப்ப சிதைவு வினையின் மூலம் கடோலினியம் ஆக்சைடு சேர்மத்தை உருவாக்கலாம். இவ்வினையில் காடோலினியம் உலோகத்தின் மேற்பரப்பில் கடோலினியம் ஆக்சைடு உருவாகிறது.
கடோலினியம் ஆக்சைடு என்பது ஓரளவுக்கு ஒரு கார ஆக்சைடு ஆகும், இது கார்பன் டை ஆக்சைடுடன் வினைபுரிந்து உடனடியாக கார்பனேட்டுகளைக் கொடுக்கும் என்பதால் இதை கார ஆக்சைடு எனக்கூறுவது பொருத்தமாகிறது. ஆக்சலேட், புளோரைடு, சல்பேட் டு மற்றும் பாசுபேட் டு போன்றவை தண்ணீரில் மிகவும் கரையாதவை. ஆனால் இது பொதுவான கனிம அமிலங்களில் நன்கு கரைகிறது. மற்றும் ஆக்சைடு மணிகளை மேற்பூச்சாக மூடுவதால் இதனால் முழுமையாக கரைவதை தடுக்க முடிகிறது.
கடோலினியம் ஆக்சைடு நானோ துகள்கள்
காடோலினியம் ஆக்சைடு நானோ துகள்களின் தொகுப்புக்கு பல தயாரிப்புச் செயல்முறைகள் அறியப்படுகின்றன. பெரும்பாலும் ஐதராக்சைடுடன் காடோலினியம் அயனிகளின் வினையும் அதைத் தொடர்ந்து வெப்ப நீர்நீக்கம் மூலம் ஆக்சைடாக்கி ஐதராக்சைடை வீழ்படிவாக்கம் செய்யும் முறையை  இவை அடிப்படையாகக் கொண்டிருக்கும். பெரிய பல்படிகங்கள் திரள்களாக உருவாக்குவதைத் தவிர்க்க நானோ துகள்கள் எப்போதும் ஒரு பாதுகாப்புப் பொருளால் பூசப்படுகின்றன.
காடோலினியம் ஆக்சைட்டின் நானோ துகள்கள் காந்த அதிர்வு அலை வரைவிகளில் சாத்தியமான ஒரு முரண்காட்டும் முகவராகும். டெக்சுட்ரான் பூசப்பட்ட தயாரிப்பான 20-40 நானோமீட்டர் அளவிலான காடோலினியம் ஆக்சைடு துகள்கள் 7.05 டி நிலையில் 4.8 வினாடி −1 மில்லி மீட்டர்−1 என்ற தளர்வைக் கொண்டிருந்தன. மருத்துவ ரீதியாக பயன்படுத்தப்படும் காந்த அதிர்வு அலை வரைவு வருடிகளுடன் ஒப்பிடும்போது வழக்கத்திற்கு மாறாக உயர் புலம் அளவு 0.5 முதல் 3 டி வரை இருக்கும் சிறிய துகள்கள்  2 முதல் 7  நானோ மீட்டர் வரை அளவுள்ள சிறியதுகள்கள் காந்த அதிர்வலை  வரைவு முகவராக சோதிக்கப்பட்டது.
மேற்கோள்கள்
பகுப்பு:ஆக்சைடுகள் பகுப்பு:கடோலினியம் சேர்மங்கள் பகுப்பு:செசுகியுவாக்சைடுகள்
நொச்சிமுனை
நொச்சிமுனை (Nochchimunai) இலங்கையின் கிழக்கு மாகாணத்தில், மட்டக்களப்பின் நகரிலிருந்து கல்முனை-மட்டக்களப்பு பிரதான வீதியில் சுமார் 3 கிமீ தூரத்தில் அமைந்துள்ள கிராமம் ஆகும்.
நொச்சிமுனையின் கிழக்கே இந்தியப் பெருங்கடலும் மேற்கே மட்டக்களப்பு வாவியும் கொண்டு இக்கிராமம் காணப்படுகின்றது. சுவாமி விபுலானந்த இசை நடனக் கல்லூரி (தற்போதைய சுவாமி விபுலானந்தா அழகியல் கற்கைகள் நிறுவனம்), தரிசனம் விழிப்புலனற்றோர் பாடசாலை என்பன இங்கு காணப்படும் முக்கிய நிலையங்கள் ஆகும்.
நொச்சிமுனை கடல் மீன்பிடிக்கு முக்கியத்துவம் பெற்ற இடமாகும்.
உசாத்துணை
பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
இயன் வார்ட்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1972 பிறப்புகள் பகுப்பு:வாழும் நபர்கள்
வேப்பம்பட்டி தர்மராஜர் கோயில்
வேப்பம்பட்டி தர்மராஜர் கோயில் தமிழ்நாட்டில் தர்மபுரி மாவட்டம், வேப்பம்பட்டி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அக்கி
அக்கி (ஆங்கிலம்:Herpes) என்பது மனிதத்தோலின் மேல் தோன்றும் தீநுண்ம நோய் ஆகும். இது பலவகைப்படும். அவற்றுள் இயல்பான அக்கி, அக்கிப்புடை என்பவை குறிப்பிடத்தக்கவை ஆகும்.
இயல்பு அக்கி
இயல்பான அக்கி, மேற்தோலில் தோன்றக்கூடியது. இது தோன்றும் முன் நமைச்சலும், எரிச்சலும் உண்டாகும். இந்நேரத்திலேயே தோலின் மீது நைட்ரசு ஈதர் பூசி, இந்நோய் வராவண்ணம் தடுக்கும் வழக்கம் உள்ளது. நோய் தோன்றும் பாகம் சிவந்து காணப்படும்.பின்னர், விரைவில் கொப்புளங்கள் தோன்றும். பொதுவாக இது முகத்திலும், கன்னத்திலும்,மூக்கின் மேலும் வரும். மார்ச்சளி, வயிற்றுக் கோளாறுகள், நியுமோனியா, மலேரியா ஆகிய நோய்கள் பீடித்திருக்கும் போது இந்நோய் வரலாம்.அக்கி ஒருமுறை வந்தால், மீண்டும் பலமுறை வரும் இயல்புடையது ஆகும். ஆனால், அளவான மின்சாரத்தை உடலில் செலுத்தும் மின்மருத்துவம் செய்து மீண்டும் வராவண்ணமும் சில மருத்துவர்களால் கொடுக்கப்படுகிறது.
அக்கிப்புடை
அக்கிப்புடை (Herpes Zoster) என்ற இந்நோய் அக்கியை விடச் சிக்கலானது. இது தொற்றுநோயாகப் பரவக்கூடும். அதிகமான நரம்புவலிக்குப் பின் திடீரெனச் சிரங்கு தோன்றும். பல மாதங்கள் இந்த அக்கிப்புடை தோன்றிய இடத்தில் வலி இருக்கும். இந்நோய் வருவதற்கு முன் சிலருக்கு காய்ச்சல், உடற்சோர்வு வரும். இப்புடை ஒருமுறை வந்தால், மீண்டும் பல ஆண்டுகளுக்கு வருவதில்லை. நச்சு நீக்கும் பசைகளைத் தடவாமல் இருப்பது நல்லது.
ஹெர்பெஸ் சிம்ப்ளக்ஸ்
இத்தகு நச்சுக்குரிய நோய்களுள் ஒன்றான ஹெர்பெஸ் சிம்ப்ளக்ஸ் (Herpes simplex, ἕρπης - herpes, உள்ளபடி "படர்தல்" என்ற பொருள்) ஹெர்பெஸ் சிம்ப்ளக்ஸ் நுண்கிருமி 1 (HSV-1) மற்றும் ஹெர்பெஸ் சிம்ப்ளக்ஸ் நுண்கிருமி 2 (HSV-2) ஆகிய இரண்டாலும் ஏற்படுகிறது. ஹெர்பெஸ் நுண்கிருமியால் ஏற்படும் தொற்றுநோய், அது ஏற்படும் இடத்தை அடிப்படையாகக் கொண்டு பல்வேறு உடல்நோய்களாக வகைப்படுத்தப்படுகிறது. வாய்வழி ஹெர்பெஸ், காணக்கூடிய அறிகுறிகளுடன், பேச்சுவழக்கில் சளிப் புண் என்றழைக்கப்படும் அது முகம் மற்றும் வாயைப் பாதிக்கிறது. வாய்வழி ஹெர்பெஸ் தான் பொதுவாக வரக்கூடிய தொற்றுநோய் வகை. பிறப்புறுப்பு ஹெர்பெஸ் பொதுவாக வெறுமனே படர்தாமரை என்றழைக்கப்படும் இதுதான் இரண்டாவது அதிகமாக பரவக்கூடிய ஹெர்பெஸ் வகை. இதர ஒழுங்கின்மைகளான படர்தாமரைக்குரிய நகச்சுற்று, ஹெர்பெஸ் கிளாடியேடரபம், பார்வைக்குரிய படர்தாமரை (கெராடிடிஸ்), பெருமூளைக்குரிய படர்தாமரை தொற்றுநோய் மூளைக் கொதிப்பு, மோல்லாரெட்ஸ் மூளைக்காய்ச்சல், நியோனடால் ஹெர்பெஸ் மற்றும் பெல்ஸ் பால்சி இவை அனைத்துமே ஹெர்பெஸ் சிம்ப்ளக்ஸ் நுண்கிருமிகளால் ஏற்படுகின்றன.
ஹெர்பெஸ் கிருமிகள், நோய் இயக்கத்தில் இருக்கும் காலஇடைவெளிகளில் சுழற்சியில் இருக்கும் இவை தொற்றுநோய் நுண்கிருமி அணுக்களைக் கொண்டிருக்கும் கொப்புளங்களாக 2-21 நாட்கள் வரை நீடித்திருக்கும், அதனைத் தொடர்ந்து நோய் தணிப்பு காலம் வரும், அப்போது அந்தக் கொப்புளங்கள் மறையும். எனினும் பிறப்புறுப்பு ஹெர்பெஸ், பெரும்பாலும் நோய்அறிகுறியற்றவை, இருந்தாலும் நச்சுக்குரிய அகற்றல் இன்னமும் தொடர்ந்து நடைபெறும். ஆரம்ப தொற்றுதலுக்குப் பின்னர் அந்த கிருமி சென்சரி நரம்புகளிடத்தில் நகர்கின்றன, அங்கு அவை வாழ்-நாள் முழுதும் உள்ளுறைகிற கிருமிகளாகத் தங்கிவிடுகின்றன. மீண்டும் தோன்றுவதற்கான காரணங்கள் தெளிவற்றதாக இருக்கிறது, இருந்தாலும் சில ஆற்றல்மிக்க தூண்டிகள் அடையாளம் காணப்பட்டுள்ளன. காலப்போக்கில் செயல்திறமிக்க நோய் நிகழ்வுகள் அடுத்தடுத்து நிகழக்கூடிய தன்மை மற்றும் தீவிரத்தன்மை குறைந்துவிடுகிறது.
ஹெர்பெஸ் சிம்ப்ளக்ஸ் பாதிக்கப்பட்ட தனிநபரின் உடல் திரவம் அல்லது புண்களின் நேரடி தொடர்பு மூலம் மிக விரைவாகத் தொற்றிக்கொள்கிறது. அறிகுறியற்ற வெளியேற்ற காலத்தின் போதும் தோலோடு தோல் தொடர்பு மூலமும் கூட அது பரவக்கூடும். ஹெர்பெஸ் பரவுவதைத் தடுப்பதற்குத் தடை பாதுகாப்பு வழிமுறைதான் மிகவும் நம்பகமான வழிமுறை, ஆனால் அவை அபாயத்தை நீக்காமல் வெறுமனே குறைக்கிறது. நோயாளி, காணக்கூடிய புண்கள் அல்லது அல்சர்களைக் கொண்டிருந்தால், வாய்வழி ஹெர்பெஸ் எளிதாகக் கண்டறியப்படும். வாய்சார்ந்த முகப் படர்தாமரை மற்றும் பிறப்புறுப்பு படர்தாமரை நோய் கண்டறிதல் மிகவும் கடினம்; இதற்கு பரிசோதனைக்கூட சோதனை தேவைப்படும். அமெரிக்க மக்கள்தொகையில் இருபது விழுக்காட்டினருக்கு HSV-2 நோய் எதிர்ப்பு சக்தி இருக்கிறது, இருந்தபோதிலும் அவர்களில் அனைவருமே பிறப்புறுப்புகளில் புண் இருப்பதற்கான முன் வரலாறு கொண்டிருக்கவில்லை.
ஹெர்பெசுக்கு எந்தச் சிகிச்சையும் இல்லை. ஒருமுறை தொற்றிக்கொண்டால், அந்த வைரஸ் காலம் முழுவதும் உடலுக்குள் இருந்துவிடும். இருந்தாலும் பல ஆண்டுகளுக்குப் பின்னர், சில நபர்கள் நிரந்தரமாக நோய்அறிகுறியற்றவர்களாக ஆகிவிடுவார்கள், மேலும் அவர்கள் அதுமுதல் நோயின் எந்த தாக்கத்தையும் அனுபவிக்கமாட்டார்கள், ஆனால் அவர்கள் இன்னமும் மற்றவர்களுக்குப் பரவச் செய்யக்கூடும். தடுப்பூசிகள் நோய் பரிசோதனைகளில் இருக்கிறது, ஆனால் அவை எந்த விளைப்பயனையும் வெளிப்படுத்தவில்லை. சிகிச்சைகள், நச்சு உற்பத்தி மற்றும் வெளிப்படுத்தலைக் குறைக்கலாம், கிருமி தோல் மூலம் நுழைவதைத் தடுக்கலாம் மற்றும் அறிகுறிக்குரிய நிகழ்வுகளின் தீவிரத்தன்மையைத் தணிக்கும்.
வரிசெல்லா ஸோஸ்டர் வைரஸ் ஏற்படுத்தும் நச்சு நோயான ஹெர்பெஸ் ஸோஸ்டெர் போன்ற ஹெர்பெஸ்விரிடே குடும்பத்தில் இருக்கும் இதர கிருமிகளால் ஏற்படும் நிலைமைகளுடன், ஹெர்பெஸ் சிம்ப்ளக்ஸை தவறாகக் கருதக்கூடாது. தோலில் பேய்த்தோற்ற புண்களின் காரணமாக ஏற்படும் "கை, கால் மற்றும் வாய் நோய்" உடன் குழப்பிக்கொள்ளும் வாய்ப்பும் இருக்கிறது.
குறிகளும் அறிகுறிகளும்
ஹெர்பெஸ் சிம்ப்ளக்ஸ் கிருமி நோய்தொற்றி பல வெளிப்படையான மருத்துவ ஒழுங்கீனங்களை விளைவிக்கும். தோல் அல்லது சளியின் சாதாரண தொற்றுதல், முகம் மற்றும் வாய் (ஓரோஃபேசில் ஹெர்பெஸ்), பிறப்புறுப்பு (ஜெனிடல் ஹெர்பெஸ்) அல்லது கைகளை (ஹெர்பஸ் விட்லோ) பாதிக்கும். அந்த வைரஸ் கண்களுக்குத் தொற்றிச் சேதப்படுத்தினால் (ஹெர்பெஸ் கெராடிடிஸ்) அல்லது மைய நரம்பு மண்டலத்தைத் தாக்கி மூளையைச் சேதப்படுத்தினால் (ஹெல்பெஸ் என்சிபாலிடிஸ்) அதிகமான உடல் ஒழுங்கீனங்கள் ஏற்படலாம். பிறந்த குழந்தைகள், உறுப்பு தானம் பெற்றவர்கள் அல்லது எய்ட்ஸ் நோயாளிகள் போன்று முதிராத அல்லது அழுத்தப்பட்ட நோய் பாதிப்புக்கு உட்படாத அமைப்புகளைக் கொண்டிருக்கும் நோயாளிகள், ஹெர்பெஸ் சிம்ப்ளக்ஸ் கிருமி தொற்றுநோய்களால் பெரிதும் பாதிப்புக்குள்ளாகும் வாய்ப்புகள் இருக்கிறது. ஹெர்பெஸ் சிம்ப்ளக்ஸ் கிருமி தொற்றுநோய் பைபோலார் டிஸ்ஆர்டர், மற்றும் அல்ஸீமெர்ஸ் நோய், போன்றவற்றின் புலனுணர்வுக்குரிய பற்றாக்குறையுடனும் கூட தொடர்பு கொண்டிருக்கிறது, இருந்தாலும் இது பெரும்பாலும் பாதிக்கப்பட்ட நபரின் மரபைச் சார்ந்திருக்கிறது.
ஹெர்பெஸ் சிம்ப்ளக்ஸ் கிருமி-2 உடனான உள்பரவிய தொற்றுநோயினால் பாதிக்கப்பட்ட ஒரு நிகழ்வு இருக்கிறது, இங்கு ஆரோக்கியமான நோய் எதிர்ப்பு சக்தி கொண்டிருந்த 28 வயதுடைய ஒரு பெண் இந்த கிருமியால் பாதிக்கப்பட்டு 12 நாட்களில் இறந்துவிட்டார்.
முகத்தசை வாதம்
ஒரு எலி மாதிரியில், பெல்ஸ் பால்சி என்றழைக்கப்படும் ஒருவகையான முக பக்கவாதம், முகத்தின் (ஜெனிகுலேட் நரம்பு செல்திரள்) புலன்கள்சார்ந்த நரம்பிற்குள் உள்ளார்ந்த ஹெர்பெஸ் சிம்ப்ளக்ஸ் கிருமி-1 இன் இருப்பிற்கும் மீண்டும் செயலாற்றுவதற்கும் தொடர்பு கொண்டிருப்பது கண்டறியப்பட்டது. முகத்தசை வாதம் நிலை இல்லாதவர்களைக் காட்டிலும் அதை உடைய நோயாளிகளிடத்தில் உயர்ந்த ஃப்ரீக்வன்சியில் உமிழ்நீரில் ஹெர்பெஸ் சிம்ப்ளக்ஸ் கிருமி-1 டிஎன்ஏ இருப்பைக் காட்டும் ஆய்வு மூலம் இது நிரூபிக்கப்படுகிறது.
எனினும், முகத்துக்குரிய முடக்குவாதம் எப்போதும் அனுபவித்திராத பெரும் எண்ணிக்கையிலான நபர்களிடம் இந்த நரம்பு செல்திரள்களில் ஹெர்பெஸ் சிம்ப்ளக்ஸ் கிருமி கண்டறிய முடியுமென்பதாலும் மேலும் முகத்தசை வாதம் இல்லாதவர்களுடன் ஒப்பிடுகையில் அதைக் கொண்டிருப்பவர்களிடம் ஹெர்பெஸ் சிம்ப்ளக்ஸ் கிருமி-பாதிப்புக்குள்ளான நபர்களிடம் ஹெர்பெஸ் சிம்ப்ளக்ஸ் கிருமிக்கான உயர் டிட்டர் நோய் எதிர்ப்புகள் காணப்படாததாலும் இந்தக் கோட்பாட்டுக்கு எதிர்ப்பு தெரிவிக்கப்பட்டுள்ளது. இதர ஆய்வுகளில், முகத் தசை வாதத்தால் துன்பப்படுபவர்களின் செரிப்ரோஸ்பைனல் ஃப்ளூயிட்களில் ஹெர்பெஸ் சிம்ப்ளக்ஸ் கிருமி-1 டிஎன்ஏ காணப்படவில்லை, இந்த வகையான முகத்துக்குரிய முடக்குவாத்ததில் ஹெர்பெஸ் சிம்ப்ளக்ஸ் கிருமி-1 தான் விளைவை உண்டாக்குகிற செயலூக்கியா எனக் கேள்வி எழுகிறது. முகத்தசை வாதத்தின் காரண காரிய ஆய்வில் ஹெர்பெஸ் சிம்ப்ளக்ஸ் கிருமி-1 இன் ஆற்றல்மிக்க பாதிப்பு தான் இந்த நிலைமைக்கு சிகிச்சை அளிக்க ஆன்டிவைரல் மருத்துவசிகிச்சையில் பயன்படுத்தத் தூண்டியிருக்கிறது. அசிக்ளோவிர் மற்றும் வாலாசைக்ளோவிர் ஆகியவற்றின் பயன்கள் ஆய்வு செய்யப்பட்டுள்ளன. ஆனால் அது ஒரு வேளை கண்டறியப்பட்டாலும் கூட அதன் பலன்கள் சிறியதாகவே தோன்றுகிறது.
அல்ஸிமெர்ஸ் நோய் (முதுமையில் ஏற்படும் நினைவாற்றல் இழப்பு)
1979 ஆம் ஆண்டில் ஹெர்பெஸ் சிம்ப்ளக்ஸ் கிருமி-1 மற்றும் அல்ஸிமெர்ஸ் நோய் இடையிலான தொடர்பினை விஞ்ஞானிகள் கண்டறிந்தனர். குறிப்பிட்ட சில மரபணு மாறுபாடுகளின் (APOE-எப்சிலான்4 ஆல்லெலெ கேர்ரீர்கள்) முன்னிலையில் ஹெர்பெஸ் சிம்ப்ளக்ஸ் கிருமி-1 நரம்பு மண்டலத்தைச் சேதப்படுத்தி அல்ஸிமெர்ஸ் நோய் ஏற்படுவதற்கான அபாயத்துக்கு ஆளாக்கும் நிலையை அதிகரிக்கச் செய்கிறது. வைரஸானது, லிபோப்ரோடீன்களின் ரெஸெப்டார்கள் மற்றும் ஆக்கக்கூறுகளுடன் செயல்விளைவை உண்டாக்குகிறது, இது அல்ஸிமெர்ஸ் நோய் உருவாவதற்கான காரணமாக அமைந்துவிடலாம். ஜீன் ஆல்லெலெ இருப்பு இல்லாமல், ஹெர்பெஸ் சிம்ப்ளக்ஸ் கிருமி வகை 1 எந்தவித நரம்பியல் தொடர்பான சேதங்களையும் விளைவிக்காது மேலும் இதன் மூலம் அல்ஸிமெர்ஸ் நோய் ஏற்படுவதற்கான இடர்ப்பாட்டினை அதிகரிக்கிறது.
இயங்குமுறை
பாதிப்புக்குள்ளான நபரின் உடல் திரவம் அல்லது விழிப்புடன் இருக்கும் காயங்களுடன் நேரடியான தொடர்பு மூலம் ஹெர்பெஸ் பெறப்படுகிறது. ஹெர்பெஸ் கடத்தல், பொருந்தாத கூட்டாளிகளுக்கிடையில் ஏற்படுகிறது; நோய் பாதிப்புக்குள்ளான நபர் (ஹெர்பெஸ் சிம்ப்ளக்ஸ் கிருமி செரோபாசிடிவ்) அந்த வைரஸை ஹெர்பெஸ் சிம்ப்ளக்ஸ் கிருமி செரோநெகடிவ் நபருக்குத் தொற்றிவிடலாம். ஹெர்பெஸ் சிம்ப்ளக்ஸ் வைரஸ் 2 ஐப் பெறுவதற்கான ஒரே வழி, பாதிக்கப்பட்டுள்ள தனிநபருடன் நேரடியான தோலோடு தோல் தொடர்புகொள்வதன் மூலம் மட்டுமே சாத்தியம். ஒரு புதிய தனிநபரை பாதிப்படையச் செய்வதற்கு, ஹெர்பெஸ் சிம்ப்ளக்ஸ் கிருமி வாய் அல்லது பிறப்புறுப்பு பகுதிகளின் தோல்களில் இருக்கும் சிறு பிளவுகள் அல்லது சளிச்சவ்வு ஊடாகப் பயணம் செய்கிறது. இந்த வைரல் நுழைவினை அனுமதிப்பதற்குச் சவ்வுச் சளிகளின் மிக நுட்பமான உராய்தல் மட்டுமே போதுமானது.
ஹெர்பெஸ்ஸால் பாதிக்கப்பட்ட பெரும்பாலான தனிநபர்களில் சில நேரங்களில் ஹெர்பெஸ் சிம்ப்ளக்ஸ் கிருமி நோய்அறிகுறியற்ற சிந்துதல் ஏற்படுகிறது. 50% வழக்குகளில் ஒரு நோய்அறிகுறி மீண்டும் ஏற்பட்ட ஒரு வாரம் கழித்து அல்லது அதற்கு ஒரு வாரத்திற்கு முந்தியோ இது நிகழலாம். வெளிப்புறப் பார்வைக்கு எந்த அறிகுறியும் காட்டாத பாதிக்கப்பட்ட நபர்கள் இன்னமும் கூட தங்கள் தோல் மூலம் கிருமிகளைக் கடத்தலாம்; அறிகுறியற்ற உதிர்தல் மிகப் பொதுவான வகை ஹெர்பெஸ் சிம்ப்ளக்ஸ் கிருமி-2 கடத்தலைப் பிரதிநிதிக்கலாம். ஹெர்பெஸ் சிம்ப்ளக்ஸ் கிருமி பெற்றதைத் தொடர்ந்து முதல் 12 மாதங்களில் அறிகுறியற்ற உதிர்தல் அடிக்கடி நிகழக்கூடும். எச்ஐவி உடன் நிகழ்கிற பாதிப்பு அறிகுறியற்ற உதிர்தலின் கால அளவு மற்றும் அடிக்கடி ஏற்படும் தன்மையை அதிகரிக்கிறது. சில தனிநபர்களுக்கு மிகக் குறைந்த வகையிலான உதிர்தல்களைக் கொண்டிருப்பதாகக் குறிப்புகள் இருக்கின்றன, அனால் இவற்றை ஆதரிக்கும் ஆதாரங்கள் முழுமையாக சரிபார்க்கப்படவில்லை; எந்தவித மீண்டும் தோன்றலையும் கொண்டிராதவர்களுடன் ஆண்டுதோறும் ஒன்று முதல் பன்னிரண்டு மீண்டும் தோன்றலைக் கொண்டிருக்கும் நபர்களுடன் ஒப்பிடுகையில் அறிகுறியற்ற உதிர்தலின் அடிக்கடிஏற்படும் தன்மையில் எந்த குறிப்பிடத்தக்க அளவிலான வேறுபாடும் காணப்படவில்லை.
ஒரு வகையான ஹெர்பெஸ் சிம்ப்ளக்ஸ் கிருமி மூலம் ஆரம்பகட்ட தொற்றுநோய் ஏற்பட்டதைத் தொடர்ந்து உருவாகும் நோய்எதிர்ப்பு சக்திகள் அதே வகை வைரஸ் மூலம் மீண்டும் தொற்றுநோய் ஏற்படாமல் தடுக்கின்றன - ஹெர்பெஸ் சிம்ப்ளக்ஸ் கிருமி 1 ஆல் ஏற்பட்ட ஓரோஃபேசியல் பாதிப்பினைக் கொண்டிருக்கும் நபர், ஹெர்பெஸ் சிம்ப்ளக்ஸ் கிருமி-1 ஏற்படக்கூடிய ஹெர்பெஸ் விட்லோ அல்லது ஒரு பிறப்புறுப்பு தொற்றுநோயைப் பெறமாட்டார். ஒரு தாரம் கொண்ட தம்பதிகளில், ஒரு செரோபாசிடிவ் ஆண் துணையைக் காட்டிலும் செரோநெகடிவ் பெண் ஆண்டுக்கு 30% க்கும் மேலாக, ஹெர்பெஸ் சிம்ப்ளக்ஸ் கிருமி தொற்றுநோயினைப் பெறவதற்கான சாத்தியக்கூறுகளைக் கொண்டிருக்கிறார். முதலில் வாய்வழி ஹெர்பெஸ் சிம்ப்ளக்ஸ் கிருமி-1 தொற்றுநோய் பெறப்பட்டிருந்தால், எதிர்கால பிறப்புறுப்பு ஹெர்பெஸ் சிம்ப்ளக்ஸ் கிருமி-1 தொற்றுநோய்க்கு எதிராக பாதுகாப்பான நோய்எதிர்ப்பு சக்திகளை வழங்குவதற்காக 6 வாரங்களுக்குப் பிறகு செரோகன்வர்ஷன் ஏற்பட்டிருக்கும்.
நோய் கண்டறிதல்
அறியப்பட்ட ஒரு ஹெர்பெஸ் சிம்ப்ளக்ஸ் கிருமி-1 பாதிப்புக்குள்ளான தனிநபருடன் எந்தத் தொடர்பும் அல்லது காயங்களோ கொண்டிராத நபர்களில், முதன்மை ஓரோஃபேசியல் ஹெர்பெஸ் மருத்துவ பரிசோதனையின் மூலம் உடனடியாக அடையாளம் காணப்படுகிறது. இந்த தனிநபர்களிடத்தில் இருக்கும் புண்களின் தோற்றம் மற்றும் பரவல் பன்மடங்கான, வட்டவடிவான, மேலெழும்பிய வாய்வழி அல்சர்களுடன் கடுமையான பல் ஈறுகளின் அழற்சியுடன் இருக்கும். வழக்கமான வகையில் அல்லாத காட்சிப்படுத்தலைக் கொண்டிருக்கும் பெரியவர்களுக்கான நோய் கண்டறிதல் மிகவும் கடினமானதாகும். ஹெர்பெடிக் புண்கள் தோன்றுவதற்கு முன்னர் ஏற்படும் ப்ரோட்ரோமல் அறிகுறிகள் ஒவ்வாமைக்குரிய வாய்ப்புண் போன்ற ஒத்த நோய் அறிகுறிகளின் இதர ஒழுங்கீனங்களிலிருந்து ஹெர்பெஸ் சிம்ப்ளக்ஸ் கிருமி அறிகுறிகளை வேறுபடுத்திக் காட்ட உதவும். வாய்களுக்குள் புண்கள் தோன்றாதபோது, முதன்மை ஓரோஃபேசியல் ஹெர்பெஸ் சில நேரங்களில் இம்பெடிகோ, ஒரு நுண்ணுயிரிக்குரிய தொற்றுநோய், என தவறாகக் கொள்ளப்படுகிறது. சாதாரண வாய் அல்சர்கள் (அப்தௌத் அல்சர்) கூட இன்ட்ராஓரல் ஹெர்பெஸ் போலவே இருக்கும் ஆனால் அவை கொப்புளமுள்ள நிலைக்குச் செல்லாது.
பிறப்புறுப்புக்குரிய ஹெர்பெஸ் நோய்கண்டறிதல், வாய்வழி ஹெர்பெஸை விடக் கடினமாக இருக்கும், ஏனெனில் பெரும்பாலான ஹெர்பெஸ் சிம்ப்ளக்ஸ் கிருமி 2 -பாதிப்புக்குள்ளான நபர்கள் எந்தவித முதல்தர அறிகுறிகளையும் கொண்டிருப்பதில்லை. மேலும் குழப்பமுறச் செய்யும் நோய் கண்டறிதல்கள், பல்வேறு இதர நிலைமைகள் லிச்சென் பிளானஸ், அடோபிக் டெர்மடிடிஸ் மற்றும் யுரேத்ரிடிஸ் உட்பட பிறப்புறுப்பு ஹெர்பெஸை ஒத்திருக்கும். பிறப்புறுப்புக்குரிய ஹெர்பெஸ் நோய் கண்டறிதலை உறுதிப்படுத்த அவ்வப்போது பரிசோதனைக்கூடத்துச் சோதனை பயன்படுத்தப்படுகிறது. பரிசோதனைக்கூடத்துச் சோதனைகளில் உள்ளடங்குபவை: வைரஸின் கல்சர், நேரடி ஃப்ளோரோசெண்ட் நோய்எதிர்ப்பு (டிஃஎப்ஏ) கிருமியைக் கண்டறிவதற்கான ஆய்வுகள், தோல் பையோப்சி, மற்றும் வைரல் டிஎன்ஏவின் இருப்பைக் கண்டறிவதற்கான பாலிமெரேஸ் செயின் ரியாக்ஷ்ன் (PCR) பரிசோதனை. இந்த நடைமுறைகள் உயர்வான கூர்உணர்தல் மற்றும் குறிப்பிட்ட நோய் கண்டறிதல்களை ஏற்படுத்தினாலும், அவற்றின் அதிக விலைகள் மற்றும் நேரக் கட்டுப்பாடுகள் அவற்றை மருத்துவ உபயோகத்தில் தொடர்ந்து பயன்படுத்துவதை ஆதரிக்கவில்லை.
ஹெர்பெஸ் சிம்ப்ளக்ஸ் கிருமிக்கான நோய் எதிர்ப்பு சக்திக்கான செரோலாஜிகல் பரிசோதனைகள், நோய்கண்டறிதலுக்கு எப்போதாவது பயன்படுகிறது மேலும் மருத்துவப் பயன்பாட்டுக்கு வழக்கமான முறையில் பயன்படுத்தப்படுவதில்லை, ஆனால் எபிடெமியோலாஜிகல் ஆய்வுகளில் அவை முக்கியமானவை. செரோலாஜிக் மதிப்பீடுகள், ஒரு பிறப்புறுப்புக்குரிய எதிரான பதிலுரையாக உருவான நோய்எதிர்ப்புச் சக்திகள் அல்லது ஒரு வாய்வழி ஹெர்பெஸ் சிம்ப்ளக்ஸ் கிருமி நோய் தொற்றலுக்கிடையில் வேறுபடுத்திப் பார்க்க இயலாது, அதன் காரணமாக நோய் தொற்றியுள்ள இடத்தை உறுதிபடுத்திச் சொல்லவும் முடியாது. ஹெர்பெஸ் சிம்ப்ளக்ஸ் கிருமி-2 க்கான நோய்எதிர்ப்பு சக்தி இல்லாதிருப்பது பிறப்புறுப்புக்குரிய தொற்றுநோயை விலக்காது, ஏனென்றால் ஹெர்பெஸ் சிம்ப்ளக்ஸ் கிருமி-1 ஆல் ஏற்படும் பிறப்புறுப்புக்குரிய தொற்றுநோய்களின் அதிகரித்த நிகழ்வுகள் இருக்கின்றன.
தடுப்புமுறைகள்
thumb|காண்டம் போன்ற தடை பாதுகாப்புகள், ஹெர்பெஸ் பரப்புதல் இடர்ப்பாடுகளைக் குறைக்கக்கூடும்.